VDI er et nasjonalt nettverk av «inntrengningsdeteksjonssensorer» på Internett for offentlige etater og private virksomheter. Sensornettverket skal oppdage om noen prøver å utføre uønsket aktivitet mot kritisk digital infrastruktur i Norge. VDI skal bidra til at virksomheten får beskjed om at datanettverket utsettes for innbrudd eller forsøk på innbrudd. Kriteriene for å bli medlem er at virksomheten er underlagt sikkerhetsloven, pekt ut som en Grunnleggende nasjonal funksjon av sitt tilhørende departement, tilhører en prioritert sektor eller av andre årsaker kan sees på som samfunnsviktige.